Diari Oficial de la Generalitat Valenciana


Sumari del DOGV 6210, del 19-02-2010 (2010/1817)

RESOLUCIÓ de 27 d'abril de 2009, de la Direcció General per al Canvi Climàtic, per la qual es modifica d'ofici l'autorització ambiental integrada atorgada a l'empresa Recycling Glass, SA, per a una indústria de fabricació de vidre buit al terme municipal d'Aielo de Malferit.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6210

Data del DOGV
:   19-02-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/1817


Data del document
:   27-04-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

 Descriptors 

:   * empresa privada

RESOLUCIÓ de 27 d'abril de 2009, de la Direcció General per al Canvi Climàtic, per la qual es modifica d'ofici l'autorització ambiental integrada atorgada a l'empresa Recycling Glass, SA, per a una indústria de fabricació de vidre buit al terme municipal d'Aielo de Malferit. [2010/1817]  
Vist l'expedient de referència, incoat a instàncies de Vicente Silvestre Valor, en nom de l'empresa Recycling Glass, SA, amb CIF R30259209 i domicili social al polígon industrial els Serrans, s/n, d'Aielo de Malferit (València), s'emet aquesta resolució de conformitat amb els següents  
Antecedents de fet  
Primer. Amb data 30 de juliol de 2008 el director general per al Canvi Climàtic va dictar una resolució per la qual es concedia l'autorització ambiental integrada a Recycling Glass, SA, amb el número 209-08/AAI/CV, per a la indústria de fabricació de vidre buit situada al polígon industrial els Serrans, s/n, d'Aielo de Malferit (València).   
Segon. Amb data 23 de gener de 2009 es va rebre al Registre General de la Conselleria de Medi Ambient, Aigua, Urbanisme i Habitatge una sol·licitud de Vicente Silvestre Valor, en representació de l'empresa Recycling Glass, SA, en la qual es comunicava el projecte de modificació de les instal·lacions especificades en l'autorització ambiental integrada 209-08/AAI/CV, situades al polígon industrial els Serrans, s/n, d'Aielo de Malferit (València). S'hi adjunta la documentació següent:  
- Memòria de justificació de la modificació no substancial, d'acord amb l'annex I del Decret 127/2006, de 15 de setembre, del Consell, pel qual es desplega la Llei 2/2006, de 5 de maig, de la Generalitat, de prevenció de la contaminació i qualitat ambiental.  
- Taules resum actualitzades dels focus d'emissió a l'atmosfera, abocaments i els residus generats.  
Tercer. La modificació no substancial consisteix fonamentalment en l'ampliació de la capacitat de producció del forn de fusió de vidre de 50 a 60 t/dia, la qual cosa representa una producció màxima de 19.000 t/any; la instal·lació de dos forns de recoure nous, de 600.000 kcal/h i 125.000 kcal/h, i el desmantellament d'un forn de recoure de 300.000 kcal/h, i l'actualització de les dades de residus generats.  
Quart. Amb data 26 de febrer de 2009 es va notificar a l'Ajuntament d'Aielo de Malferit la qualificació de la modificació com a no substancial per part d'aquesta Conselleria, i es va sol·licitar l'informe, d'acord amb l'article 65 del Decret 127/2006, de 15 de setembre, que desplega la Llei 2/2006, de 5 de maig, de prevenció de la contaminació i qualitat ambiental.  
Cinqué. En data 26 de febrer de 2009 es va notificar a l'empresa i als Serveis de Protecció de l'Ambient Atmosfèric i de Residus Industrials l'inici del tràmit de modificació d'ofici de la seua autorització ambiental integrada.  
Sisé. Amb data 27 de febrer de 2009 el Servei de Protecció de l'Ambient Atmosfèric va emetre un informe favorable condicionat en matèria de contaminació acústica.  
Seté. Amb data 9 de març de 2009 el Servei de Residus Industrials va emetre un informe favorable condicionat a la presentació dels documents d'acceptació dels residus generats.  
Huité. Amb data 11 de març de 2009 l'Ajuntament d'Aielo de Malferit va emetre un informe favorable.  
Nové. Amb data 3 d'abril de 2009 el Servei de Protecció de l'Ambient Atmosfèric va emetre un informe segons el qual les condicions que han de complir els nous forns de recoure han de ser les mateixes que s'especifiquen en el punt 1.3.1. de la resolució d'autorització ambiental integrada atorgada a l'empresa en data 30 de juliol de 2008.  
Deu. Amb data 16 d'abril de 2009 es va notificar a l'interessat l'inici del tràmit d'audiència relatiu a la resolució de la modificació d'ofici de l'autorització ambiental integrada, perquè en el termini de deu dies hàbils poguera al·legar i presentar els documents i les justificacions que considerara pertinents.  
Fonaments de dret  
Primer. D'acord amb l'article 66 del Decret 127/2006, de 15 de setembre, que desplega la Llei 2/2006, de 5 de maig, de prevenció de la contaminació i qualitat ambiental, quan l'administració competent reba una comunicació sobre la intenció de dur a terme una modificació no substancial que puga suposar un increment de les emissions o dels abocaments, i per tant l'incompliment dels valors límit d'emissió que estableix l'instrument d'intervenció ambiental, ha d'iniciar un procediment de modificació d'ofici en els termes que estableix aquest títol.  
Segon. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, modificat pel Decret 106/2008, de 18 de juliol, del Consell, correspon a la Direcció General per al Canvi Climàtic exercir les competències en matèria de control integrat de la contaminació.  
En vista d'aquests antecedents, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria de Medi Ambient, Aigua, Urbanisme i Habitatge, resolc,  
Primer  
Modificar la Resolució de 30 de juliol de 2008 per la qual s'atorgava l'autorització ambiental integrada a l'empresa Recycling Glass, SA, amb el número 209-08/AAI/CV, per a la indústria de fabricació de vidre buit, situada al polígon industrial els Serrans, s/n, d'Aielo de Malferit (València), en els aspectes següents:  
2. Soroll  
Després de l'execució de les modificacions previstes, cal fer una nova auditoria acústica a fi de comprovar que es compleixen els límits que estableix la Llei 7/2002, de 3 de desembre, de la Generalitat, de protecció contra la contaminació acústica.   
5. Residus  
5.1. Producció de residus  
L'activitat està subjecta als requisits que estableixen la Llei 10/1998, de 21 d'abril, de residus; la Llei 10/2000, de 12 de desembre, de residus de la Comunitat Valenciana, i el Reial decret 833/1988, de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
S'autoritza la producció dels residus perillosos següents, sempre que la seua capacitat de generació anual siga de l'ordre de magnitud que es detalla a continuació:  
  
\* \* \* \* \*  
  
\* \* \* \* \*  
  
Aquest centre productiu està inscrit en el Registre de Productors de Residus Perillosos de la Comunitat Valenciana, d'acord amb el que estableix l'article 42 de la Llei 10/2000, de 12 de desembre.  
Així mateix, es projecta generar els residus no perillosos següents:  
Annex I  
Descripció del projecte  
La capacitat màxima de producció estimada és de 19.000 tones anuals.  
El vidre se sotmet a un procés de fusió en un forn de 22 metres quadrats i 60 t/dia de capacitat.   
Les peces es depositen, per a trempar-les, en sis forns de recoure.  
Contra aquesta resolució, que no posa fi a la via administrativa, es pot presentar un recurs d'alçada davant la Secretaria Autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
València, 27 d'abril de 2009.- El director general per al Canvi Climàtic: Jorge Lamparero Lázaro.